20 हजार गाड़ियों का आना जाना
कईदशक से लोग कतरास राजगंज सड़क पर लिलौरी थान के पास संकरे सब वे में फंस रहे। यह सब वे देश में सबसे ज्यादा कमाई देनेवाले रेल मंडल के मामले में दूसरा स्थान रखने वाले धनबाद रेल मंडल के धनबाद गोमो रेलखंड पर अंग्रेजों के जमाने में बना है। तब से आज तक यानी 80-90 सालों में धनबाद में वाहनों की संख्या में वृद्धि एक की जगह हजार वाहन के अनुपात में है। राजगंज कतरास मार्ग पर चलने वाले वाहनों की संख्या में भी अप्रत्याशित वृद्धि हुई है। हीरक सड़क के रास्ते जीटी रोड और धनबाद के लिए राजगंज-कतरास मार्ग बहुत ही सुविधाजनक है सिवाय इस सब वे से उत्पन्न होनेवाली परेशानी के।
कई दशक से इस सड़क पर इस सब वे के कारण हमेशा जाम लगा रहता है। यह पूरी सड़क टू लेन की है पर सब वे बमुश्किल तीन-चार मीटर चौड़ा है। स्थिति है कि जब इस सब वे से एक ट्रक गुजरता है तो उसके बाद एक बाइक निकलने की भी जगह नहीं बच जाती। इन 80-90 सालों में कई सरकारें बनीं। कतरास और इस इलाके की रहनुमाई करनेवाले कितने ही नेता विधानसभा लोकसभा में पहुंचे, मंत्री बने पर कोई इस लंबित समस्या को दूर करने में सक्षम नहीं हुआ। हालांकि, समय समय पर कई नेताओं ने इस समस्या के समाधान के सपने जरूर दिखाए। कुछ नेताओं ने इसे राजनीतिक मुद्दा भी बनाया पर सिवाय पॉलिटिक्स के कुछ कभी हुआ ही नहीं। इस कारण अब तक एक सड़क पर फ्लाई ओवर ब्रिज का निर्माण नहीं करा पाया है। जबकि उक्त मार्ग से प्रतिदिन लगभग 15-25 हजार छोटी-बडी गाड़ियों का इस सब वे होकर आना-जाना होता है। ऐसी स्थिति में पुल के दोनों ओर वाहनों की लंबी कतार लग जाती है। जिससे यातायात समस्या उत्पन्न हो जाती है। हालांकि इस पुल से एक निश्चित ऊंचाई के ही बड़े वाहन गुजर सकते हैं। क्योंकि इस सब वे चौड़ाई के साथ उंचाई भी काफी कम है। रात के अंधेरे में अक्सर इस पुल के नीचे माल लदे बस और ट्रक फंस जाते हैं। जिससे स्थानीय लोगों और आसपास के मरीजों का गुजरना मुश्किल हो जाता है।
जरूरत है एक अदद फ्लाईओवर की....
hin_Deva hin_Deva hin_Deva hin_Deva